LFF stadionas

Lietuvos futbolo federacijos stadionas (sutr. LFF stadionas, anksčiau „Lokomotyvo“ stadionas, „Vėtros“ stadionas) – Liepkalnyje (Vilnius) esantis futbolo stadionas. Namų rungtynes jame žaidžia FK Žalgiris Vilnius, FK Riteriai ir kitos komandos. 2012-2023 m. Lietuvos vyrų futbolo rinktinės namų aikštė.

Istorija 

1964 m. pastatytas Laisvanoriškosios sporto draugijos „Lokomotyvas“ stadionas (talpa ~3600 žiūrovų).

2005 m. vietoje jo pastatytas pirmasis Lietuvoje privatus „Vėtros“ stadionas. Pastatyta pietinė tribūna (1708 vietų), VIP tribūna. Padidintas iki ~5500 vietų. Atitiko UEFA 2 kategorijos reikalavimus.

2010 m. vasarą „Vėtra“ prasiskolino bankui DnB Nord, stadioną perėmė DnB Nord lizingas. LFF išsiderėjo 2,2 mln. litų paskolą iš DnB Nord, stadioną išpirko. 2011 m. vasarą pradėtas remontas: renovuotos tribūnos, talpa padidinta iki 5067 vietų, išklota dirbtinė veja, įrengtos patalpos rungtynių dalyviams, žiniasklaidai, VIP sektoriai, treniruočių aikštė ir LFF biuras. Stadionas atitiko UEFA 3 kategorijos reikalavimus. Remontą finansavo UEFA, Vilniaus miesto savivaldybė ir privatūs investuotojai. Stadionas pervadintas į „LFF stadionas“, tapo LFF būstine. LFF perėmė stadiono valdymą, tačiau nėra stadiono turto savininkais.

2021 m. LFF paskelbė planus perkelti būstinę į 2022 m. suremontuotą S. Dariaus ir S. Girėno stadioną. LFF stadioną ketinama parduoti. Bus ieškoma pirkėjų, o valdymo perėmimas siejamas su „Riterių“ klubo savininku Janu Nevoina ir „Žalgirio“ klubo vykdančiąja direktore Vilma Venslovaitiene. Stadioną reikia vėl remontuoti, o kaina neaiški.

Rekonstrukcijos 

Pirmoji rekonstrukcija vyko 2005 m., klubui „Vėtra“ įsigijus „Lokomotyvo“ stadioną. Stadionas atitiko UEFA 2 kategorijos reikalavimus.

Antroji rekonstrukcija vyko 2011 m., stadioną perėmus LFF. LFF stadionas atitiko UEFA 3 kategorijos reikalavimus.

2020 m. balandį atnaujinta danga. 2015 m. suteiktas dangos sertifikatas baigė galioti ir nebeatitiko tarptautinių reikalavimų. Tai reiškė, kad ant dabartinės dangos negalėtų žaisti Nacionalinė rinktinė bei Europos atrankose besivaržantys klubai. Naujoji danga atitinka visus FIFA Quality Pro reikalavimus. Darbai vyko koronaviruso pandemijos karantino metu, užsienio specialistus išimties tvarka įleido Lietuvos Vyriausybė. Specialistai buvo aprūpinti apsaugos priemonėmis ir karantinavosi LFF stadiono patalpose.

2021 m. LFF konstatavo, kad stadioną reikia remontuoti, ir planuoja jį parduoti.

Faktai 
 2017 m. balandžio 1 d. sužaistos amerikietiško futbolo rungtynės tarp Vilnius „Iron Wolves“ ir Kaliningrad „Amber Hawks“.

Galerija

Šaltiniai

Nuorodos 
 LFF stadionas (lff.lt svetainėje) 
 Soccerway – LFF stadionas
 alyga.lt

Vilniaus stadionai